als_Latn bos_Latn ron_Latn
Kur shkeli Shqiperine ne vitin 2009 ishte vere, ndersa tani do te mund te shijoje dhe pak dimer Tirane. Moderatori i famshem i historise se televizioneve italiane, Pippo Baudo, do te jete i ftuari special i Ardit Gjerbrese sot (e shtune) ne mbremje, ne Pallatin e Kongreseve, ne naten finale te “Kenga Magjike”, sipas Panorama.
Prezantuesi 78-vjeçar, i cili kete vit ka qene pjese e ekranit italian si anetar jurie i talent show-t me 12 VIP-a “Si può fare!” ne “Rai 1”, viziton Shqiperine per here te dyte. Ai do te ritakohet me mikun e tij Ardit Gjebrea kesaj here ne nje skene festivali, ku do te mund te na tregoje ndoshta Pippon energjik te “Sanremos”.
Pese vite pas intervistes se dhene per Arditin ne studion e “E Diela Shqiptare”, Gjebrea vendos te ftoje Baudon ne nje gare kengetaresh, jo vetem se ai eshte mjaft i mesuar me kete kategori artistesh, por edhe se mes dy prezantuesve gjen shume te perbashketa. Perveçse drejtues te te njejtave formate televizive, ata kane lindur ne te njejten date, me 7 qershor, ndersa per sa u perket viteve te lindjes perkojne ne numra, viti 1936 Pippo dhe viti 1963 ditelindja e Arditit.
Pippo ishte kumbari i programit “E Diela Shqiptare” me lidhjen direkte qe beri ne 2008-n nga programi i tij ne Itali “Domenica in”. E ftuara tjeter surprize e Arditit per naten e sotme vjen po ashtu nga Italia dhe ajo eshte kengetarja me origjine shqiptare, Anna Oxa, e cila po ashtu ka vizituar Shqiperine disa vite me pare. Iliriana Hoxha, 53-vjeçarja e njohur ne art si Anna Oxa, ka nje karriere te gjate jo vetem si konkurrente ne Festivalin e Sanremos, por edhe si aktore e prezantuese televizive ne Itali. E lindur ne Bari, ajo vazhdon karrieren e saj qe nga viti 1978 si kengetare e muzikes pop-rock. Nderkohe, duke marre edhe prononcime nga kengetaret pjesmarres, pretendente per çmim te pare perflitet te jene Vedat Ademi, Rosela Gjylbegu dhe Kejsi Tola.
als_Latn als_Latn als_Latn als_Latn